赵彦端
与诸公会饮昆山放生池亭
初疑山遥遥，不知日车水。
杖藜起衰病，适此氛翳屏。
北山喜觌面，倒屣客不领。
讙然呼断桥，快扫风柳影。
扁舟载幽具，二面纳倒景。
荷香已坐足，不待花破颖。
潜鱼出银刀，盈月上金饼。
琴间得新弄，棋醉有新警。
长备者谁欤，喧静同一境。
行歌事带亦适，还坐烛初耿。
吾曹困重阴，湿处混蛙黾。
忽逢天宇宽，况此星斗冷。
酒为河朔倾，大胜汲寒井。
诗成西园句，浩若转修绠。
君看万象色，回首森已暝。
吾欢岂异兹，瓶罄勿三请。